NaiveNeuron/SloPal huggingface dataset:
Zs. Simon, minister pôdohospodárstva SR: (2005-03-15):
Pri novelizácii sme zároveň zohľadnili námety na úpravu, ktoré vyplynuli z viac ako dvojročného uplatňovania zákona v praxi. Dôvodom na prijatie smernice Európskeho parlamentu a Rady 2003/105/ES boli závažné priemyselné havárie s rozsiahlymi následkami na život a zdravie ľudí a životné prostredie, ako aj majetok, najmä havárie ako pretrhnutie hrádze banského odkaliska v   Baia Mare v Rumunsku s únikom kyanidov do rieky Tisa v januári 2000, výbuch v podniku na výrobu pyrotechnických výrobkov v Holandsku v máji 2000, výbuch v podniku na výrobu hnojív v Toulouse vo Francúzsku v septembri 2001 a ďalšie. Aj z uvedených udalostí je nám zrejmé, že je potrebné transponovať do nášho právneho poriadku podľa čl. 2 ods. 1 smernice Európskeho parlamentu a Rady 2003/105/ES, a tak sa musí stať najneskôr do 1. 7. 2005, čím sa súčasne plní aj záväzok Slovenskej republiky pri preberaní európskej legislatívy v oblasti životného prostredia. Predložený návrh zákona zabezpečuje úplné prebratie tejto smernice. Návrh zákona nemá dopad na štátny rozpočet, rozpočty obcí a vyšších územných celkov, z hľadiska zabezpečenia ochrany životného prostredia bude významným prínosom najmä z hľadiska uplatňovania princípu prevencie v ochrane životného prostredia. Vážený pán predsedajúci, vážené pani poslankyne, vážení páni poslanci, verím, že predložený vládny návrh zákona v prvom čítaní schválite a posuniete do druhého čítania. Ďakujem vám za pozornosť.
Grendel, Gábor, podpredseda NR SR (2020-11-24):
Ešte sekundu. Áno, dávam slovo poverenej členke výboru pre zdravotníctvo pani poslankyni Hatrákovej, aby hlasovanie uviedla. Nech sa páči.
Tankó, Viliam, poslanec NR SR (2024-01-17):
Ďakujem za slovo. Ďakujem ti, Igor, za tvoje vystúpenie aj za to, že si pripomenul mnohé kauzy, o ktorých už vieme aj vďaka Úradu špeciálnej prokuratúry, a vieme, že dnes mnohí sú odsúdení a mnohí čakajú na svoj trest. Takýmto spôsobom chce zabezpečiť vláda beztrestnosť svojich ľudí. Po, po prijatí novely tohto Trestného zákona rovno vystavíme aj pozvánku pre zločincov aj z cudzích krajín, nielen pre tých zo Slovenska. Už asi všetky vládne argumenty, prečo treba zrušiť Úrad špeciálnej prokuratúry, boli vyvrátené. Nebudem ich opakovať, len chcem pripomenúť, že zrušenie Úradu špeciálnej prokuratúry pre obyčajných ľudí nie je akútny problém. Akútny problém Slovenska je napríklad chudoba, ktorá sa týka vyše 900-tisíc obyvateľov Slovenska. Keby vládna garnitúra od zloženia sľubu zdevastovala iba ten známy semafor, boli by sme šťastní ľudia, a to sa asi zhodneme všetci. No nie je to tak, vláda zdevastuje právny štát, ohrozuje obyvateľov Slovenska a porušuje ich ľudské práva. (Potlesk.)
Jurinová, Erika, podpredsedníčka NR SR (2013-09-18):
Ďalší prihlásený do rozpravy je pán poslanec Ľubomír Galko, ktorý však nie je na tabuli, preto poprosím technika, aby ho zapísal, lebo vypadol zo zoznamu. Nech sa páči, pán poslanec.
Beblavý, Miroslav, poslanec NR SR (2012-12-13):
Ďakujem pekne. Myslím si, že vo svojom vystúpení si naťukla dve témy, ktoré tu zaznievajú dnes, aj keď stále nedostatočne, a jedna je naozaj otázka vôbec vízie školského systému nie ako technokratického systému, v ktorom ide o ne, o normatívy, normy, záujmy veľkých podnikov, záujmy silných hráčov, ale ide naozaj o naše deti a to, že nie je v tejto krajine, kto by mal taký záujem o blaho detí, ako sú ich rodičia, a to platí pre každú krajinu a skúsenosť je historická nielen na Slovensku, že ak od tohto ustúpime ako od princípu a začneme veriť, že všetky tie silné inštitúcie, veľké podniky, obce, samosprávy, štátni úradníci, politici, že všetci vedia oveľa lepšie, čo je pre tie deti dobré, ako ich samotní rodičia, tak to nevedie k dobrému výsledku. Koniec koncov nemusíme hovoriť len o školstve, môžeme sa pozrieť na, to čo sa deje v Centre na medzinárodnú právnu ochranu detí a mládeže, a to, čo sa deje s našimi deťmi, ktoré sú odoberané práve svojim rodičom, a čo sa s nimi deje aj v detských domovoch následne a nielen na Slovensku. Takže túto tému, tému dôležitosti humanizmu a dôležitosti toho, čo kolega Poliačik hovoril, teda pedagogická politika centrovaná na dieťa, nie na záujmy iné, ale na záujmy dieťaťa, je niečo, od čoho by sme nemali ustupovať. A to si myslím, že naozaj by ani v parlamentnej debate nemalo zmiznúť, len ono to nezmizne vtedy, keď budú k tomu hovoriť rodičia a keď budú k tomu hovoriť učitelia, teda tí, ktorí takýto pohľad majú. Keď k tomu budú hovoriť ľudia, ktorí sa na systém pozerajú primerane technokraticky a zhora ako veľký inžinier veľkých duší, tak to bude naopak. Ďakujem.
Hort, Milan, podpredseda NR SR (2011-03-31):
Ďakujem pekne. Pýtam sa, pani poslankyňa, či máte záujem položiť doplňujúcu otázku. Áno. Nech sa páči.
Hrušovský, Pavol, podpredseda NR SR (2011-07-06):
Ďakujem, pán podpredseda vlády, za uvedenie návrhu zákona. A poprosím teraz pána predsedu výboru Janiša, aby informoval Národnú radu o výsledku prerokovávania vládneho návrhu zákona vo výbore, ako aj o stanovisku výboru k ďalšiemu pokračovaniu pri prerokovávaní návrhu zákona. Nech sa páči, pán predseda, máte slovo.
Grendel, Gábor, podpredseda NR SR (2020-12-03):
(Zaznievanie gongu.) Panie poslankyne, páni poslanci, o 17. hodine budeme ešte hlasovať o návrhu pána poslanca Suska v súvislosti s interpeláciami, takže aj preto vás prosím, aby ste zaujali svoje miesta v rokovacej sále a potom pristúpime k verejnej voľbe generálneho prokurátora. (Krátka prestávka.) Vážené panie poslankyne, vážení páni poslanci, pokračujeme v prerušenom rokovaní hlasovaním. Najprv procedurálny návrh – pán poslanec Krúpa.
Senko, Ján, poslanec NR SR (2010-12-09):
Teraz dajte hlasovať o poslednom piatom pozmeňujúcom návrhu.
Číž, Miroslav, podpredseda NR SR (2015-09-23):
Ďakujem, pán spravodajca, za spravodajskú správu. Otváram rozpravu. Písomnú prihlášku do rozpravy som nedostal. Ústne registrujem pani poslankyňu Magdalénu Vášáryovú. Pokiaľ nikto iný, pán poslanec Viskupič, pokiaľ nikto iný, uzatváram možnosť prihlásiť sa do rozpravy ústne. Slovo odovzdávam pani Vášáryovej, pripraví sa pán poslanec Viskupič.
Brocka, Július, poslanec NR SR (2014-02-13):
Pán kolega Zajac, vy ste vlastne odohnali takmer všetkých členov vlády, ktorí tu ešte boli a mlčali. Keby ste ešte chvíľku hovorili, tak už tu nebude ani jeden člen slovenskej vlády. Ale ja chcem povedať, keďže ministri Roberta Fica onemeli, že to, čo ste tu vymenovali na tých piatich kauzách, to je niečo strašné: 6,24 mld. eur? Ak je to škoda pre štát, tak to v starej mene je takmer 200 mld. slovenských korún. Prosím vás, veď to je celá Bratislava. To sú domy a byty, to je cena, hodnota celej Bratislavy. Viete si to predstaviť, že za tieto peniaze by sa dala vybudovať nová Bratislava? Alebo inak povedané, oni za šesť rokov ukradli celú Bratislavu.
Krajčí, Marek, poslanec NR SR (2024-01-18):
Ďakujem za slovo. Kolegovia, ďakujem za vaše faktické poznámky k môjmu príspevku. Vo svojom prejave som sa opakovane pýtal, špecificky vládnych poslancov, čo si o tom myslia, čo v zákone vláda navrhuje a na čo pani prezidentka dnes upozornila vo svojom prejave. A keď si poslanec Dubéci vo svojej faktickej poznámke dovolí citovať identickú pasáž z prejavu prezidentky, ktorú som čítal aj ja, a následne vysloviť špecificky aj vaše meno, pán Blaha, a vy mu beriete slovo?! To kde sme?! Vaše meno sa nesmie... (Prerušenie vystúpenia predsedajúcim.)
Grendel, Gábor, podpredseda NR SR (2021-09-21):
Prezentujme sa a hlasujme. (Hlasovanie.) Prítomných 126 poslancov, za 125, proti nikto, zdržal sa 1, hlasovali všetci prítomní. Konštatujem, že Národná rada sa uzniesla, že tento návrh zákona prerokuje v druhom čítaní. Pristúpime teraz k hlasovaniu o pridelení návrhu výborom, o určení gestorského výboru a lehoty na jeho prerokovanie.
Ďuriš Nicholsonová, Lucia, podpredsedníčka NR SR (2018-05-24):
S reakciou na faktickú poznámku pani poslankyňa Milanová, nech sa páči.
Hrnčiar, Andrej, podpredseda NR SR (2018-09-20):
Ďalšiu otázku položil poslanec Juraj Blanár, ktorý však nie je v rokovacej sále, takže jeho otázku nebudem čítať. Pani ministerka, nebude otázka, pán Blanár nie je v rokovacej sále. Pán poslanec Juraj Kolesár je tu? Vážený pán minister; položil otázku ministrovi dopravy a výstavby Slovenskej republiky Árpádovi Érsekovi: „Vážený pán minister, chcel by som sa vás opýtať, v akom štádiu je dokončenie rekonštrukcie mostu Ďurdošík – Bidovce, nakoľko nielen podľa mňa, ale aj ostatných vodičov práce na danom úseku trvajú veľmi dlho, pretože na danom úseku robia dvaja, maximálne traja robotníci.“
Karahuta, Jaroslav, poslanec NR SR (2023-02-17):
Ďakujem pekne za slovo, pán predsedajúci. Ja len chcem reagovať na tú časť pána poslanca Fecka, v ktorej hovoril o pozemkoch. Súhlasím. Ja som rád, pán poslanec, že, že si zmenil názor na tento zákon a chceš riešiť pozemky samostatným konaním, pretože, úprimne, aby rozhodovalo o zatriedení druhu pozemkov ministerstvo životného prostredia, dopredu hovorím, nesúhlasím, hej, lebo vieme asi, jak by to dopadlo. Zase spormi. Takže áno, tak ako sme sa dohodli, vytvorme, vytvorme nie pracovnú skupinu, to je už také sprofanované slovo, ale začneme na tom pracovať. Dáme dokopy všetky ministerstvá. Musí tam byť kataster, samozrejme, a tie pozemky treba zapísať. Ale nemôže to byť na rozhodnutí jedného ministerstva, lebo to by dopadlo zle. Ďakujem.
Štefunko, Ivan, poslanec NR SR (2023-12-18):
Ďakujem veľmi pekne. Simona, ďakujem veľmi pekne, pani poslankyňa Petrík, a ďakujem veľmi pekne za zhrnutie všetkých tých vecí, ktoré sa diali v iných krajinách, odstúpenia za oveľa menšie prečiny. Ale ja sa ťa pýtam, či si si dobre spravila svoju domácu úlohu, Simona, lebo ja si myslím, že oni naozaj nebudú menovať toho pána Gašpara na miesto SIS-ky, oni si tým vlastne takto len robia z nás srandu, určite tam bude ešte za tým niečo iné, niečo, čo proste tí starí majstri, harcovníci tam niekde poskrývali, a vlastne my sa tu celý čas zaoberáme proste Gašparom, ktorý tam podľa mňa ani nepôjde, tak ako SNS-ka chce zmeniť PMÚ a oni proste podľa mňa tam budú mať niečo iné, čo skrátka príde inokedy, niekedy nad ránom a tak ďalej. Takže overme si to, prosím vás, lebo to naozaj by sa o nás písalo fakt že vo veľmi zvláštnych, by som povedal, súvislostiach v medzinárodných médiách, keby sme naozaj toto spravili, že by na čelo SIS-ky sa menoval niekto, kto má proste rôzne problémy so zákonom alebo minimálne so súdnou mocou a špeciálne v krajine, kde už proste dvaja predchodcovia boli akože odobratí v putách zo svojich kancelárií. Takže buď chceme dodržať túto tradíciu, že do tretice všetko dobré, alebo proste si naozaj robíme srandu z opozície a my tu naozaj celú noc nechodíme normálne že do roboty zbytočne. Ďakujem.
Jurinová, Erika, podpredsedníčka NR SR (2014-01-30):
Ďakujem, pán poslanec. Na vaše vystúpenie chce reagovať jeden poslanec. Uzatváram možnosť prihlásiť sa s faktickou poznámkou. Nech sa páči, pán poslanec Kaník.
Lipšic, Daniel, poslanec NR SR (2013-09-19):
Nemám pochybnosti. Vy ste porušili rokovací poriadok opakovane, pán predseda, ktorý nás tu poučuje o rokovacom poriadku. Je to vaša hanba.
Nicholsonová, Lucia, podpredsedníčka NR SR (2016-06-16):
Pani poslankyňa Vaľová.
Bugár, Béla, podpredseda NR SR (2018-06-19):
Nech sa páči, prezentujme sa a hlasujeme. (Hlasovanie.) Prítomných 142 poslancov, za 79, zdržalo sa 63 poslancov. Konštatujem, že návrh bol schválený.
Blaha, Ľuboš, podpredseda NR SR (2024-06-19):
Ako ďalší je do rozpravy prihlásený pán poslanec Ondrej Dostál, ktorý nie je prítomný v sále, takže prichádza o poradie. A ako ďalšia sa do rozpravy prihlásila pani poslankyňa Irena Bihariová. Nech sa páči, máte slovo.
J. Mikuš, poslanec: (2003-09-09):
Uvedený návrh bol doručený poslancom Národnej rady v stanovenej lehote, čím boli splnené podmienky určené § 72  ods. 1 zákonom Národnej rady o rokovacom poriadku. Predseda Národnej rady posúdil uvedený návrh podľa § 70 ods. 1 zákona Národnej rady o rokovacom poriadku a podľa legislatívnych pravidiel ho zaradil na rokovanie dnešnej schôdze Národnej rady. Ako spravodajca v prvom čítaní si osvojujem stanovisko, že predmetný návrh spĺňa z formálnoprávnej stránky všetky náležitosti návrhu zákona uvedené v § 67 a § 68 zákona Národnej rady Slovenskej republiky o rokovacom poriadku, ako i náležitosti určené v legislatívnych pravidlách. Z hľadiska vecného zastávam stanovisko, že predložený návrh zákona rieši závažnú problematiku, ktorú je potrebné upraviť spôsobom, ako sa navrhuje v predmetnom návrhu. Pán predseda, môžete otvoriť rozpravu o návrhu zákona.
Žiga, Peter, minister hospodárstva SR (2019-09-10):
Ďakujem pekne. Vážený pán predsedajúci, týmto vládnym návrhom zákona sa implementuje nariadenie Európskeho parlamentu a Rady 2018/302 z 28. februára 2018 o riešení neodôvodneného geografického blokovania a iných foriem diskriminácie z dôvodu štátnej príslušnosti, miesta bydliska alebo sídla zákazníkov na vnútornom trhu, ktorým sa menia nariadenia č. 2006/2004 a 2017/2394 a smernica 2009/22 s cieľom zlepšenia prístupu k tovarom a službám v celej Európskej únii. Za geografickú diskrimináciu sú považované nežiaduce praktiky obchodníkov uplatňované voči zákazníkovi spravidla prostredníctvom všeobecných podmienok obchodu neumožňujúcich zákazníkovi kúpiť tovar alebo službu v inom členskom štáte Európskej únie, resp. umožňujúcich túto kúpu, avšak za neodôvodnenie odlišných podmienok len z dôvodu jeho štátnej príslušnosti, miesta bydliska a sídla. Návrh určuje Slovenskú obchodnú inšpekciu ako orgán dohľadu nad dodržiavaním povinnosti obchodníka pri cezhraničnom obchode s tovarom a službami vrátane online predaja a poveruje ju ukladať sankcie za porušenie príslušných ustanovení nariadenia EÚ/2018/302. Návrh zákona zároveň ustanovuje aj ministerstvo hospodárstva za subjekt na účely praktickej pomoci spotrebiteľom. Ďakujem pekne, pán predsedajúci, skončil som.
Zimenová, Zuzana, poslankyňa NR SR (2017-04-05):
Ďakujem pekne za obe faktické poznámky. Ďakujem pekne, Vierka. Myslím, že táto téma ti je blízka, a preto netreba viac o tom hovoriť a s tebou len súhlasím. Pán poslanec Gröhling, ja som sa snažila vo svojom úvode naozaj vysvetliť, že práve týmto návrhom by mohlo dôjsť k zníženiu počtu asistentov učiteľa a k lepšej kombinácii rôznych foriem pomoci pre deti a učiteľov v školách. Predpokladám, že ak by učitelia mali možnosť si vybrať vhodnú formu pomoci, nepýtali by v tých školách 9 asistentov učiteľa, 7 asistentov učiteľa, ako je to dnes, ale namiesto týchto pozícii by to vyskladali aj z iných osôb s inou činnosťou, s inými kompetenciami a takisto aj s iným platom. Takže nie je pravda, že k tomu súčasnému počtu asistentov učiteľa ja navrhujem nové pozície. To som sa snažila vysvetliť naozaj vo svojom úvodnom slove.
Jurinová, Erika, podpredsedníčka NR SR (2012-10-16):
Pán poslanec Mihál.
Vančo, Branislav, poslanec NR SR (2024-01-08):
Ďakujem, pán predsedajúci. Pán kolega Grendel sa zaoberal teda aj návrhom na skrátené legislatívne konanie a musím povedať, že tento návrh na skrátené legislatívne konanie k novele Trestného zákon, Trestného poriadku a zákona o prokuratúre je, je dokonale absurdný, pretože skrátené legislatívne konanie je povolené iba v mimoriadnych prípadoch, či už ide o ohrozenie ľudských práv, alebo bezpečnosti a... alebo ak hrozia mimoriadne hospodárske škody. (Rečník si odkašlal.) Pardon. Tento návrh je dokonale absurdný a to preto, že samotná novela Trestného zákona, Trestného poriadku a zákona o prokuratúre je ohrozením ľudských práv, bezpečnosti a jej schválenie zásadným spôsobom zvyšuje riziko hospodárskych škôd a to naozaj vo veľkom, veľkom rozsahu. Tento návrh je absurdný kvôli tomu, že schválenie navrhovaných zmien bude motivovať k páchaniu trestnej činnosti a to nielen ľudí, ktorí žijú doteraz na Slovensku a ktorí páchali alebo páchajú trestnú činnosť na Slovensku, ale aj, ale aj tí, čo sú v zahraničí a budú vidieť, že je výhodnejšie páchať trestnú činnosť na Slovensku, pretože trestné sadzby a trestanie je tak žalostné, že sa im to oplatí. Ďakujem.
Paška Pavol, predseda NR SR (2014-06-10):
Nech sa páči, tak dokončite.
P. Paška, predseda NR SR: (2008-07-02):
(Hlasovanie.) 139 prítomných, 3 za, 76 proti, 58 sa zdržalo, 2 nehlasovali. Tieto body sme neschválili.
Hlina, Alojz, poslanec NR SR (2012-11-30):
Ďakujem veľmi pekne. Ja tiež chcem povedať teda, že oceňujem, že kolega si zobral na seba to ťažké bremeno povedať niečo k tejto veci. Ja len k tomu takú malú poznámku, že ešte budúci týždeň budeme mať štátny rozpočet a nášho ministra tu budeme mať stále a on by mal byť najzaneprázdnenejším ministrom a fakt, že pre blaho tejto krajiny. Mne teda aj pri mojom vystúpení, mne vôbec nebude vadiť, keď tu bude sedieť Počiatek, dokonca to bude dobré, lebo aspoň nič nepokazí, a minister financií by sa, v mojom prípade kľudne, nebudem s tým mať nijaký problém, venoval štátnemu rozpočtu tam v tej jeho budove. Ďakujem.
Dostál, Ondrej, poslanec NR SR (2021-05-10):
Ďakujem za reakcie. Pán poslanec Lehotský, to je nielen SaS, ale aj OKS má v tejto veci jasný postoj, ostatní, ostatní teda kolegovia. Pán poslanec Suja tvrdí, že som povedal, že právo na Slovensku bude iba vtedy, keď bude pani Kolíková ministerkou spravodlivosti. Klamete, nič také som nepovedal. Povedal som, kládol som si otázku, či sa vymožiteľnosť práva zvýši alebo zníži, ak odíde Mária Kolíková zo svojej funkcie. A som presvedčený, že by sa znížilo, pretože vymožiteľnosti práva napomáhajú a môžu aj do budúcnosti napomôcť tie reformy, s ktorými ona prichádza. Pýtal som sa, že čo je morálne? No neviem, či som sa také niečo pýtal. Hovorili ste o tom, že koľko trestných oznámení som podal na zločineckú organizáciu Kaliňák, Fico. No opäť zavádzate. Ja som nepovedal, že, že Fico a Kaliňák boli zločinecká skupina organizovaná. Ja som povedal, že za ich vlády sa z vedenia polície a špeciálneho prokurátora stala organizovaná zločinecká skupina. Ja som síce dal všelikoľko už trestných oznámení, v tejto veci som nedával trestné oznámenie. Dozvedel som sa o tom z médií, a to z dôvodu, lebo orgány činné v trestnom konaní si robia svoju prácu a vyšetrujú týchto podozrivých zo zosnovania organizovanej zločineckej skupiny. A pán poslanec Mazurek tiež si trošku zaklamal, že tu sedím niekoľko dekád. No, som tu, myslím, že siedmy, siedmy rok. Čiže teda to už tie dekády nie sú ani jedna. A, a obaja, aj pán poslanec Mazurek, aj pán poslanec Mizík, tu iba niečo hovorili, že mám nejaký dvojaký meter, ale ja som konkrétne hovoril, prečo tie obvinenia považujem za nedôveryhodné. Oni len teda viedli nejaké všeobecné reči. A teda nie, pán poslanec Mazure..., á, Mizík, asi vás sklamem, ale žiadny stroj si s vami patentovať spolu nebudem.
Žiga, Peter, minister hospodárstva SR (2018-09-19):
Ďakujem pekne aj ďakujem plénu za veľkorysosť. Ja len veľmi krátko, ja nezvyknem pri prvom čítaní vystupovať v rozprave a určite bude aj priestor na to, aby sme si v najbližších 3-4 týždňoch ešte aj sadli, prípadne prerokovali vaše pozmeňujúce návrhy, a pokiaľ by vznikli. A v druhom, v druhom čítaní určite bude priestor na to a vystúpim určite v rámci rozpravy, aby ste mali priestor reagovať aj na moje, na moje pripomienky a moje názory. Ja len k tomu, čo zaznelo v prvom čítaní, a poviem to takto. Počuli sme tu tri príspevky, z ktorých jeden bol odborne na mieste a bol fundovaný, pán Galek, a dva príspevky boli o tom, že bola to znôžka takých dohád, poloprávd, názorov bez akejkoľvek, bez akéhokoľvek fundusu, tak to nazvem, to znamená bez akéhokoľvek odborného zázemia. Pán Heger, ja som vám hovoril, že vy môžte, samozrejme, prezentovať názory vašich voličov, ale keby ste sa aspoň minútu zaoberali tom, tým, čo ste hovorili, a naštudovali si základy, tak tým tvoj, vašim voličom to vysvetlíte v troch vetách, tak ako vám to teraz pred chvíľou pán Galek vysvetlil v troch vetách, čo ste tu hodinu sa pýtali ministra, ja s tým nemám žiadny problém, ja vám to zodpoviem kedykoľvek, ale trošku keby ste sa zaoberali témou do väčšej hĺbky, tak by ste možno aj tie otázky vedeli vašim voličom, ktorí sa vás pýtajú, aby ste kládli tie otázky mne, by ste ich vedeli veľmi jednoducho zodpovedať, lebo sú veľmi jednoduché tie odpovede. A vy ste sa sám priznali, že tej otázke alebo tej, tej téme veľmi nerozumiete, tak sa čudujem, že vôbec vystupujete v pléne s vecami, keď, keď tomu nerozumiete, a ste tieňový minister hospodárstva za OĽANO. A pánovi Budajovi, čakal som, že pochválite tento zákon, pán Budaj, keďže ste tieňový minister životného prostredia, pretože ten zákon prvýkrát hovorí o tom, že tie doplatky na akýkoľvek typ obnoviteľného zdroja budú nižšie. My sme nastavili tie podmienky v roku 2009 na základe nejakého benchmarku a okolitých krajín, aby sa dali splatiť tie technológie, ktoré s tým súvisia. Ale podľa tej vašej filozofie a podľa toho, že čo vlastne my budeme môcť podporovať, tak nevychádza, že my vlastne žiaden obnoviteľný zdroj nebudeme vedieť podporovať v najbližšom období, pretože keď budeme chcieť podporovať biomasu, pán Budaj povie, že biomasa by sa nemala podporovať, pretože sa klátia, rúbu lesy. Keď budeme podporovať veterné elektrárne, tak pán Fecko ako ornitológ a popritom ešte nejakí krajinní architekti povedia, že veterná elektráreň nie je dobrá. Keď budeme chcieť podporovať vodné elektrárne, už pán Budaj vo svojom vystúpení povedal, to asi nebude dobré, lebo ochranári (zaznievanie gongu), iba ochrana ostatných vecí, no a potom už ani neviem, čo by tu sme mohli ešte iné, a podpora na fotovoltaiku, tak fotovoltaiku už ste zabili v prvej chvíli. Takže myslím si, že bude dosť priestoru, ďakujem pekne, pán predsedajúci, za veľkorysosť aj vám, myslím, že bude dosť priestoru v rámci druhého čítania sa o tom rozprávať, a veľmi rád zodpoviem aj otázky, ktoré ste vzniesli dnes v rámci rozpravy v rámci druhého čítania. Ďakujem pekne.
Bagačka, Michal, poslanec NR SR (2012-05-15):
Ďakujem pekne za slovo. Vážená pani podpredsedníčka, vážený pán predseda vlády, kolegyne, kolegovia, za týchto pár dní sme snáď počuli viaceré typy prejavov od trebárs aj odborných cez osobné, by som povedal, cez aj nenávistné alebo aj také prejavy, aby len niekto niečo povedal, ale hlavne čo sa týka kolegov z opozície, mali jedno spoločné. Ako keby počítali roky 2006, 2007, 2008, 2009, 2012 a podobne. Teda tie dva roky niekde vymizli. A myslím si, že je jedno, či programové vyhlásenie z pohľadu opozície je viac konkrétnejšie alebo menej konkrétnejšie. Keby bolo veľmi konkrétne, tak zas opozícia povie, že potrebuje, aby bolo všeobecnejšie. Niekedy mám aj dojem, že niektorí kolegovia ako keby boli doteraz nejako zamrazení a pred dvoma týždňami sa dali nejako odmraziť, roztopiť a teraz prišli a prednášali niektoré svoje príspevky. No a čo sa týka ešte aj pána Procházku, myslím, že hovoril pekne, ale... (Prerušenie vystúpenia predsedajúcou.)
Lehotský, Tomáš, poslanec NR SR (2020-12-03):
Ďakujem veľmi pekne. Vy ste teraz na konci, pán Blanár, povedali takú vedu, vetu: „Tak ako sa patrí, tajne.“ To absolútne vystihuje to, ako sa riešili veci za vašej vlády a v tomto parlamente. Mne je jasné, že vy obhajujete tajnú voľbu generálneho prokurátora. Väčšinu vecí ste takto riešili, či už niekde v nejakej kancelárii DoubleTree Hilton alebo na Vazovovej v byte. Táto vláda, tento parlament je iný. Chceme byť transparentný, chceme hlasovať verejne. Pozrite sa na to, ako možno na iné myslenie. Vy hovoríte, že ak tá voľba bude verejná, tak sa zvolený generálny prokurátor bude cítiť zaviazaný k tým-ktorým poslancom. Skúste sa na to pozrieť, možno je to veľký problém pre vás, ale skúste sa na to pozrieť úplne inak, že verejnosť bude môcť odsledovať, či generálny prokurátor v prípade, ak by rozhodoval nebodaj v nejakej veci, ktorá sa týka niektorého z poslancov, ktorí zaňho hlasovali, verejnosť sa bude môcť pozrieť na to, že či mu nadržiaval, alebo nenadržiaval. A toto je verejná kontrola, toto je tá transparentnosť, ktorú sa snažíme my presadiť. Čiže ja tomu rozumiem, že chcete rozhodovať tajne, ale nie. Ďakujem.
Kollár, Boris, predseda NR SR (2022-06-29):
S faktickou poznámkou pani poslankyňa Tabák.
Hort, Milan, podpredseda NR SR (2010-08-11):
Ďalej s faktickou poznámkou sa prihlásil pán poslanec Branislav Ondruš. Nech sa páči.
P. Minárik, poslanec: (2007-09-11):
Pred bod interpelácie navrhujem zaradiť bod, ktorý by mal toto znenie – vysvetlenie predsedu Národnej rady, na základe akej kompetencie rozhodol o umiestnení pamätnej tabule na budovu Národnej rady Slovenskej republiky na Župnom námestí. Odôvodnenie: Predseda Národnej rady Pavol Paška rozhodol, to vyplýva z jeho mediálnych výstupov, schválil a odhalil pamätnú tabuľu na historickej budove Národnej rady Slovenskej republiky. Táto tabuľa obsahuje personifikovaný citát člena Komunistickej strany od 50. rokov, člena ÚV KSČ a člena ÚV KSS až do roku 1989 Vladimíra Mináča. Týmto znevážil všetky obete komunistického režimu. Tento režim bol podľa § 1 zákona č. 125/1996 tejto Národnej rady odsúdeniahodný a podľa ods. 2 Komunistická strana Československa, ako aj Komunistická strana Slovenska bola... (Prerušenie vystúpenia časomierou.)
Hort, Milan, podpredseda NR SR (2011-07-01):
Pán kolega, nerozprávajte s poslancami takýmto spôsobom, lebo on bude chcieť reagovať a nemá teraz na to priestor.
Lipšic, Daniel, poslanec NR SR (2015-11-12):
Áno, budem pokračovať, áno.
Hlina, Alojz, poslanec NR SR (2015-06-18):
Ďakujem pekne. Ešte, by som povedal, k tomu cynizmu strany SMER sa vyjadrím. My si spravíme aj na tejto schôdzi takú skúšku správnosti, pán minister. Na to, že ste vykradli zákon o potravinách, teda že je znížená sadzba na základné potraviny, ja si céčko nedávam, lebo to v zásade nemáte ako urobiť, len cez colný sadzobník. Otázka stojí, koľko potravín tam vyberiete. To znamená, vy v zásade donesiete presne ten istý zákon, čo som doniesol ja, a možno tam napcháte aj tie ryby, len neviem, ako to urobíte. Ale už to mohlo rok platiť. Ale ja chcem upozorniť na iný absolútny, obludný cynizmus strany SMER. SMER to celé načasoval tak, že vycítil obrovský volebný potenciál tohto návrhu. A viete, aký je timing, viete aké je načasovanie toho? Účinnosť toho zákona bude od 1. 1. To, že 1. 1. budú musieť prestavovať kasy, neviem čo, koho by tu trápilo, však? Ale 1. 1. znamená pre našich ľudí, pre ktorých je vlastne toto primárne určené, a špeciálne sú to tie základné potraviny, že tú mieru toho pocítenia budú mať veľmi čerstvo v pamäti pred parlamentnými voľbami, lebo tie sú 10. marca. To znamená, naozaj, tie dva mesiace tí ľudia budú tú zmenu bude cítiť, budú si to pamätať, budú to vidieť. A predpokladá sa, tak to máte celé cynicky, úplne cynicky nakalkulované, že sa vám to odrazí vo volebnom výsledku. Po Vianociach, špeciálne, keď ľudia budú vybití z peňazí, tak budú mimoriadne senzitívni na cenu masla a rožku alebo chleba. Ale teraz môj návrh, to je tá skúška správnosti. Keby ste prijali môj návrh, ktorý teraz predkladám, v zásade je ten istý, čo vy predložíte, tak mohol by platiť od 1. 10. To znamená, že ľudia si už kúpia lacnejšie potraviny pred Vianocami. Ak to tu prípadne niekoho zaujíma alebo ak to niekto prípadne počúva, pozerá, tak toto bude skúška správnosti. Ako sa hovorí, z tohto pohľadu dva mesiace, to je hore-dole pre štátny rozpočet. Som zvedavý, ako na to zareagujete?
Pellegrini, Peter, predseda NR SR (2024-02-15):
Prosím, prezentujme sa a hlasujme o pridelení návrhu zákona výborom, určení gestorského výboru, ako aj lehoty na jeho prerokovanie. (Hlasovanie.) Prítomných 136 poslancov, za 76, proti bolo 46, 13 sa zdržalo, 1 nehlasoval. Konštatujem, že sme tento návrh schválili. Teraz poprosím pána poslanca z výboru pre kultúru a médiá Petra Náhlika, aby uviedol hlasovanie o bode 30 schváleného programu, ktorým je prvé čítanie o návrhu skupiny poslancov na vydanie zákona, ktorým sa mení a dopĺňa zákon č 49/2002 Z. z. o ochrane pamiatkového fondu, tlač 153. (Hlasovanie v prvom čítaní o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 49/2002 Z. z. o ochrane pamiatkového fondu v znení neskorších predpisov , tlač 153.)
Blanár, Juraj, poslanec NR SR (2014-02-06):
Ďakujem veľmi pekne za slovo. Vážená pani predsedajúca, vážený pán podpredseda vlády a minister zahraničných vecí a európskych záležitostí, dovoľte mi, aby som predniesol teraz návrh spoločnej správy, ktorá bola prerokovaná na základe rozhodnutia predsedu Národnej rady Slovenskej republiky svojím č. 788 zo dňa 11. novembra minulého roka. Tento materiál bol prerokovaný vo výbore pre európske záležitosti, v zahraničnom výbore a výbore pre ľudské práva a národnostné menšiny. Ako gestorský výbor bol určený výbor zahraničný. Tento výbor uznesením z 27. novembra 2013 č. 103 ho prerokoval 27. novembra 2003, potom zahraničný výbor to prerokoval 21. novembra 2013, Výbor Národnej rady Slovenskej republiky pre ľudské práva to prerokoval 21. novembra. Materiál bol zobraný na vedomie, to znamená, že neboli k tomu žiadne vážne pripomienky, ktoré by menili charakter alebo dopĺňali charakter tohto materiálu. Spoločná správa výborov Národnej rady Slovenskej republiky o prerokovaní tohto dokumentu Zameranie zahraničnej a európskej politiky Slovenskej republiky na rok 2014 (čiže tlač 764a) bola schválená uznesením Zahraničného výboru Národnej rady Slovenskej republiky č. 76 z 28. novembra 2013. Týmto uznesením ma rovnako gestorský výbor poveril plniť úlohy spoločného spravodajcu. Vážená pani predsedajúca, toľko z mojej strany, môžete otvoriť rozpravu. Ďakujem.
B. Bugár, podpredseda NR SR: (2004-06-18):
Pán navrhovateľ, chcete sa vyjadriť k rozprave? Nech sa páči, máte slovo.
Glváč, Martin, podpredseda NR SR (2017-02-03):
Pán poslanec Fecko.
Sloboda, Vladimír, poslanec NR SR (2018-09-19):
Vážené kolegyne, kolegovia, dnes nám pán Bernaťák z SNS predložil pozmeňujúci návrh k novele zákona o politických stranách. Máme ho tu odložený v predsálí, takže každý si ho môže prečítať, to, čo budete za chvíľku čítať. Už samotná novela zákona obsahuje návrhy, ktoré sú nedemokratické a obmedzujú politickú súťaž. Administratívne obmedzovať politických konkurentov je smiešne a trápne. Ten, kto sa bojí, že prehrá súboj o voliča, kope, kde sa dá. No pozmeňujúci návrh pána Bernaťáka prináša jeden bonus navyše, názov strany nesmie obsahovať meno alebo priezvisko osoby, ktorá je štatutárnym orgánom alebo členom štatutárneho orgánu strany. Čl. 31 ústavy pritom jasne hovorí, zákonná úprava všetkých politických práv a slobôd a jej výklad a používanie, musia umožňovať a ochraňovať slobodnú súťaž politických síl v demokratickej spoločnosti. Moje priezvisko je Sloboda, som zakladajúci člen strany Sloboda a Solidarita, navyše som členom najvyššieho orgánu politickej strany. Pýtam sa vás, pán Bernaťák, čo vás viedlo k tomu, že mi zakazujete stať sa predsedom našej politickej strany? Navyše, navyše nie som jediný s týmto priezviskom v našej politickej strane. To sa kvôli vám máme premenovať alebo strana sa má premenovať? Nezdá sa vám, že zasahujete do politických správ jednotli..., politických práv jednotlivcov? Alebo nie je to náhodou skôr protiústavné, niečo také zakazovať? Ak by aj vznikla nová strana Šmolkov a predsedom sa stal pán Šmolko, pokiaľ získajú svojich voličov, treba ich voľbu rešpektovať. Je to vyjadrenie vôle každého jedného ich voliča. Ak s tým máte problém, súťažte si nimi vo voľbách, nie administratívnymi zákazmi. Aby to nevyzeralo, že hovorím len o mne, v strane Zelená vlna sa nebude môcť stať predsedníčkou pani Zelená, v strane Nový parlament pán Nový či v robotníckej strane Rosa pán Rosa. Všetko sú to reálne strany a bežné mená. Čoho sa to vlastne bojíte? Veď keď si strana dá do svojho názvu meno svojho predsedu, tak keď predseda pôjde postupne do úzadia, tak aj strana pravdepodobne pôjde postupne do úzadia a bude klesať, možno aj zanikne. Nechajte na voličoch týchto strán a nerozkazujte druhým, ako sa majú volať. Ja sa kvôli vám určite nepremenujem. Ďakujem. (Ojedinelý potlesk.)
Ďuriš Nicholsonová, Lucia, podpredsedníčka NR SR (2017-02-10):
Ďakujem veľmi pekne, pán poslanec Ivan. Tretím bodom je prvé čítanie o návrhu poslancov Národnej rady Slovenskej republiky Miroslava Beblavého a Kataríny Macháčkovej na vydanie zákona, ktorým sa mení a dopĺňa zákon č. 514/2009 Z. z. o doprave na dráhach v znení neskorších predpisov . Návrh zákona má parlamentnú tlač 405. Návrh na jeho pridelenie na prerokovanie výborom je v rozhodnutí pod číslom 422. Nech sa páči, pán predkladateľ, uveďte predmetný návrh zákona.
Danko, Andrej, predseda NR SR (2019-05-14):
Ďakujem. Vyhlasujem všeobecnú rozpravu za skončenú. Chce k rozprave zaujať stanovisko navrhovateľka? Nie. Chce sa vyjadriť spravodajca? Nie. Prerušujem rokovanie o tomto bode programu. Ďalším bodom programu je prvé čítanie o návrhu skupiny poslancov Národnej rady Slovenskej republiky na vydanie zákona, ktorým sa mení zákon č. 311/2001 Z. z. Zákonník práce v znení neskorších predpisov a ktorým sa mení zákon č. 595/2003 Z. z. o dani z príjmov v znení neskorších predpisov . Návrh zákona je uverejnený ako tlač 1444, návrh na jeho pridelenie na prerokovanie výborom je v rozhodnutí č. 1538. Dávam slovo poslankyni Kiššovej, aby za skupinu poslancov návrh zákona uviedla.
Hrušovský, Pavol, podpredseda NR SR (2010-10-13):
Hlasujeme, páni poslanci. (Hlasovanie.) 142 prítomných 78 za, 34 proti, 30 sa zdržalo. Národná rada návrh zákona do druhého čítania schválila. Poprosím o ďalší návrh.
Hrnčiar, Andrej, podpredseda NR SR (2016-09-20):
Ďakujem. Pán poslanec Krajniak, to bolo uvedenie zákona, čiže až v rozprave budete môcť reagovať s faktickými poznámkami. Dávam slovo spravodajcovi, ktorého určil navrhnutý gestorský ústavnoprávny výbor, poslancovi Alojzovi Baránikovi.
Blaha, Ľuboš, poslanec NR SR (2021-09-28):
Pán Kazda, ak my sme psychotropní, tak čo ste potom vy? Vy keby ste počúvali, veď to nemalo nieže myšlienku, to nemalo syntax, to nemalo slovosled. To boli také motanice, čo vy ste tu splietali. Ja rozumiem tomu, že vy ste mnou posadnutý, ale, preboha, však sa aspoň naučte rozprávať. Však to bol taký blábol. Vy tu koktáte, vy tu blúznite, invektívy. Absolútne to nemalo žiadnu odbornú úroveň. Jedine s čím s vami môžem súhlasiť, je, že, áno, energetika je monopolné odvetvie. A preto musí byť regulovaná. A nieže tu blúzniť o tom, že ideme deregulovať a že teraz nebodaj necháme ceny na voľný trh, ako sme počuli od ministerstva hospodárstva. A hovoríte o tom, že regulovaná má byť nezávislým 
ÚRSO-m, no to je fajn. No ale potom to bol váš Richard Sulík, ktorý v roku 2020, keď si zvolil nového šéfa ÚRSO, povedal, že sa znížia ceny energií. Toto povedal doslova Richard Sulík. Máme rok 2021, neprešiel ani celý jeden kalendárny rok a už tu máme rekordné zvyšovanie o 15 %. Toto nám vysvetlite! Však Sulík nám sľuboval, celému slovenského národu, že zníži ceny. Tak ako je možné, že ich dramaticky zvyšujú? Aj potom som od vás počúval, že vlastne vy nie ste neoliberáli, vy sa to hanbíte priznať. Tak ale však Sulík tu roky hovoril o tom, že štát je zlý vlastník. Roky tu táral o privatizácii. Dokonca v roku 2013 SaS-ka chcela privatizovať ešte aj Štátne lesy. To tu máte dohľadateľné. Zároveň máte dohľadateľné výroky vášho pána Jána Oravca, čo je štátny tajomník u Richarda Sulíka, ktorý hovoril, „ak by strategické sektory neprešli privatizáciou, trúfam si povedať, že by sme na tom boli oveľa horšie“. Však vy od rána do večera obhajujete privatizáciu. Tak sa za to nehanbite. Áno, Sulík bol poradca Mikloša, keď sa tu privatizovalo. Nemusel byť týmto poradcom, mohol sa na protest proti tejto privatizácii vzdať. Ale on podporoval tento neoliberálny program a dneska sa čuduje, že celá energetika bola rozkradnutá nadnárodnými koncernami, ktorým on slúžil. To je celé.
Nemky, Martin, poslanec NR SR (2017-12-08):
Pán predsedajúci, dajte, prosím, hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie výborom: Ústavnoprávnemu výboru Národnej rady Slovenskej republiky a Výboru Národnej rady Slovenskej republiky pre hospodárske záležitosti. Ďalej, aby za gestorský výbor určil hlasovaním Výbor Národnej rady Slovenskej republiky pre hospodárske záležitosti a aby určené výbory návrh zákona prerokovali do 26. januára 2018 a v gestorskom výbore do 29.januára 2018.
Číž, Miroslav, podpredseda NR SR (2015-05-15):
Ďakujem. Pani spravodajkyňa, chcete zaujať v rozprave? Nie. Stanovisko. Ďakujem. Kolegyne, kolegovia, prerušujem rokovanie o tomto bode programu. Teraz nasleduje prvé čítanie o návrhu, ďakujem navrhovateľovi aj spravodajkyni. Nasleduje prvé čítanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov . Parlamentná tlač 1468 a návrh na pridelenie výborom v rozhodnutí 1476. Slovo má teraz pán poslanec Ľudovít Kaník a za skupinu poslancov tento návrh zákona uvedie.
Pellegrini, Peter, predseda NR SR (2015-03-17):
Prezentujme sa a hlasujme o postúpení tohto návrhu zákona do tretieho čítania ihneď. (Hlasovanie.) Prítomných 129 poslancov, za 87, zdržalo sa 41, nehlasoval 1 poslanec Sme v treťom čítaní . Otváram rozpravu. Končím možnosť prihlásiť sa a vyhlasujem rozpravu za skončenú. Pristúpime teraz k hlasovaniu pán poslanec.
Pellegrini, Peter, predseda NR SR (2024-02-08):
Pán poslanec Čellár má procedurálny návrh? Pán poslanec Hargaš, faktická.
Hrušovský, Pavol, podpredseda NR SR (2011-09-13):
Nech sa páči, pán poslanec Jahnátek, máte dve minúty.
Laššáková, Jana, podpredsedníčka NR SR (2012-12-17):
Vyhlasujem všeobecnú rozpravu za skončenú. Pani navrhovateľka, pani ministerka, chcete k rozprave zaujať stanovisko. Nie. Pán spravodajca. Nie. Prerušujem rokovanie o tomto bode programu. A pristúpime k prvému čítaniu o vládnom návrhu zákona, ktorým sa mení a dopĺňa zákon č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v znení neskorších predpisov. Vládny návrh zákona je uverejnený ako tlač 293. Návrh na jeho pridelenie na prerokovanie výborom je v rozhodnutí 263. Teraz dávam slovo pani ministerke, aby vládny návrh zákona uviedla. Nech sa páči, pani ministerka.
P. Kresák, poslanec: (2002-05-28):
Druhý bod predloženého návrhu ústavného zákona skutočne konštatuje a navrhuje, aby zánik poslaneckého mandátu vlastne sa datoval dňom, ktorým sa poslanec stane členom inej politickej strany ako tej, za ktorú vo voľbách Národnej rady kandidoval. A skutočne si myslím, že keď raz dôjde k tomu, že je poslanec vylúčený z jednej politickej strany, z nejakého mocenského rozhodovania, to je jedno, ako sa tá strana volá, a je v parlamente, má právo sa naďalej ako občan aj ako poslanec stranícky angažovať v inej politickej strane. Ale život môže priniesť aj množstvo iných, iných situácií. Len ja ešte jednu inú otázku pokladám za dôležitú zdôrazniť, a to je obsah navrhovaného bodu 1, kde sa konštatuje, že mandát zanikne, ak poslanec závažným spôsobom porušil svoj poslanecký sľub. Tá otázka totižto môže znieť: Akým konaním dôjde k takémuto závažnému porušovaniu? Je to absencia pri hlasovaní? Je to vzdanie sa funkcie vo výbore? Je to vystúpenie z klubu? Alebo je to dokonca predkladanie zlých návrhov zákonov? Alebo je to iba obyčajná hlúposť? Všetko toto sa môže zmestiť pod takto navrhovaný široký a podľa môjho názoru nezmyselný text návrhu novely Ústavy Slovenskej republiky. Aj z toho dôvodu som predložil ten návrh, ktorý som predložil, a to, aby sme sa uzniesli, že nebudeme pokračovať v druhom čítaní o tomto návrhu ústavného zákona. Ďakujem pekne.
Sulík, Richard, predseda NR SR (2010-12-15):
Ďakujem pekne. Otváram rozpravu. Do rozpravy som nedostal žiadnu písomnú prihlášku. Pýtam sa, či sa chce niekto prihlásiť ústne. Nikto k diskriminácii slovenského piva? Vyhlasujem rozpravu za skončenú. Chce zaujať stanovisko pán spravodajca? Nie. Prerušujem rokovanie o tomto bode programu. Nasleduje ďalší bod programu, ktorým je petícia proti zásahom do systému doplnkového dôchodkového sporenia . Petícia má parlamentnú tlač 192 a správa o výsledku rokovania výboru má tlač 192a. Dávam slovo predsedovi výboru pre sociálne veci pánovi poslancovi Brockovi a prosím ho, aby podal správu o prerokovaní petície vo výbore a návrh na uznesenie Národnej rady. Nech sa páči.
Laurenčík, Milan, podpredseda NR SR (2021-10-26):
V zmysle § 27 ods. 8 zákona o rokovacom poriadku požiadal o vystúpenie v rozprave pán navrhovateľ, nech sa páči, pán poslanec Fico, máte slovo.
J. Rydlo, poslanec: (2010-02-09):
Chcem povedať iba toľko, že návrh Slovenskej národnej strany Slovenská národná strana nepredkladá s radosťou a nadšením a oveľa radšej by bola, keby to nebolo treba. Kto je právnik, tak si uvedomí, že rozšírenie Trestného zákona nie je nijaké protidemokratické opatrenie, ale skôr inštinktívna obrana tých národných, a dovolím si tvrdiť všeľudských hodnôt, ktoré sú postojmi našich nežičlivcov ohrozené. Demokracia neznamená bezhraničnú toleranciu a pud sebazáchovy neraz diktuje aj tým najlepším demokratom netolerovať javy a prejavy, ktoré sú živému organizmu národa škodlivé. Pomenovať niekoho nacionalistom či slovenským, či maďarským, či čínskym, či akýmkoľvek bolo pred pár desať rokmi niečo pozitívne. Dneska nazvať niekoho nacionalistom je niečo... (Prerušenie vystúpenia časomerom.)
Pellegrini, Peter, predseda NR SR (2015-12-02):
Kolegyne, kolegovia, keďže všetci využili svoje právo hlasovať, vyhlasujem tajné hlasovanie za skončené a prosím overovateľov, aby sa ujali svojej funkcie. Dovtedy, kým skrutátori budú spočítavať hlasy, budeme pokračovať v prerušenom rokovaní v zlúčenej rozprave. Poprosím na tabuľu uviesť rečníkov, ktorí majú ešte vystúpiť. Poprosím pána ministra, aby zaujal miesto pre navrhovateľa, a pán poslanec Galko aby dokončil svoje vystúpenie. A poprosím takisto spravodajcu, aby zaujal miesto pre spravodajcu. (Pokračovanie rokovania o vládnom návrhu ústavného zákona, ktorým sa mení Ústava Slovenskej republiky č. 460/1992 Zb. v znení neskorších predpisov , tlač 1858; a o vládnom návrhu zákona, ktorým sa mení a dopĺňa zákon č. 300/2005 Z. z. Trestný zákon v znení neskorších predpisov a ktorým sa menia a dopĺňajú niektoré zákony , tlač 1860.)
Blanár, Juraj, podpredseda NR SR (2023-06-23):
No, to sa tu už stáva bežne v tomto pléne počas tohto volebného obdobia, bohužiaľ, že sa bývalí koaliční partneri hádajú. (Hovorené súbežne s rečníkom.)
Bugár, Béla, podpredseda NR SR (2018-09-19):
Keď chcete, môžem použiť to, čo mi právo dáva, teda podľa zákona, že zastavím rokovanie, keď chcete, aj toto sa dá. Bol som taký, už som to aj urobil. Takže pokračujte.
P. Miššík, poslanec: (2009-10-15):
Po prvé v rozhodnutí ministerky spravodlivosti o dočasnom pozastavení výkonu funkcie boli uvedené ako dôvod disciplinárneho konania tieto vyjadrenia sudkyne Dubovcovej: 1. Podpis vyhlásenia kampane Aliancie Fair-play „Červená pre Harabina“, ktorá žiadala Súdnu radu, aby neohrozila základy justície, dôkladne zvážila dôsledky takejto voľby nielen na súdnictvo, sudcov, ale aj občanov Slovenska a nezvolila Štefana Harabina do funkcie Najvyššieho súdu SR. – To je názor podľa mňa. 2. Názor vyjadrený dňa 22. júna 2009 v denníku Pravda, kde uviedla: „Vyzývam členov Súdnej rady, aby odstúpili od hlasovania. Čiže nie, aby sa zdržali, ale aby sa tu vôbec nezúčastnili. Podmienky totiž vylučujú normálne hlasovanie.“ – Považujem to znova za názor na rozdiel od vás, pani predrečníčka. 3. Názor vyjadrený 10. septembra 2009 v denníku Sme, kde uviedla: „Ústavní činitelia nám svojím konaním dali jasnú odpoveď, Súdna rada svojou voľbou, predseda vlády svojím návrhom na vymenovanie, prezident svojím okamžitým vymenovaním a sudcovia svojím mlčaním. Zmenu pomerov v súdnictve preto od listom oslovených ústavných činiteľov sotva možno očakávať, veď sú to práve oni, ktorí napriek jasným a neprehliadnuteľným apelom verejnosti súčasné pomery v súdnictve založili, umožnili a udržiavajú.“ Všetky tri tieto dôvody, ktoré boli uvedené v tomto rozhodnutí, považujem za rýdzi názor. Ďakujem pekne.
Grendel, Gábor, podpredseda NR SR (2023-03-15):
Pán poslanec Cmorej bol jediný písomne prihlásený poslanec do rozpravy. Dávam teraz možnosť prihlásiť sa do rozpravy ústne, ak je záujem. Konštatujem, že nie. Vyhlasujem rozpravu za skončenú. Želá si záverečné slovo pán navrhovateľ? Nech sa páči, pán minister.
Zmajkovičová, Renáta, podpredsedníčka NR SR (2012-09-13):
Ďakujem. Pán minister, chcete reagovať?
Ledecký, Vladimír, poslanec NR SR (2023-12-13):
...zmysel tuná niečo hovoriť, ale, ale asi poviem. (Prerušenie vystúpenia predsedajúcim.)
Blanár, Juraj, podpredseda NR SR (2022-10-20):
Ďakujem, pán minister. Udeľujem opäť slovo pánovi Vladimírovi Zajačikovi, spravodajcovi za výbor pre pôdohospodárstvo a životné prostredie, aby uviedol spravodajskú informáciu k tomuto návrhu zákona.
Pamula, Peter, poslanec NR SR (2019-11-26):
Ďakujem za slovo, pán predseda. Keďže si ma oslovil, pán kolega Heger, tak zareagujem. To, čo si všetko povedal, si to tak zhrnul tak trošku žoviálnejšie a ja ti to nevyčítam. Ale nepovedal si jednu základnú vec. Bol porušený nejaký rokovací poriadok alebo nejaký predpis, alebo nejaká norma, čo sa týka schvaľovania alebo nejak priebehu hospodárskeho výboru? Pretože sme obidvaja členmi hospodárskeho výboru a ja si nemyslím, že došlo k nejakému porušeniu. To, že opozícia robí obštrukcie, tak to je normálne, a keď náhodou koalícia si dovolí urobiť maličkú obštrukciu, tak to už nie je normálne. Takže ja by som, dve minúty mám, takže nejdem, nejdem tak obsiahlo hodnotiť vlastne ten priebeh schvaľovania tohoto procesu, ale každý poslanec Národnej rady má tú legislatívnu iniciatívu, to znamená, že nie je to o odbornosti, že ak som futbalista, tak musím dávať nejaké zákony o športe. Môžem dávať aj o zdravotníctve. Však neberme tým ľuďom, ktorí predkladajú tie pozmeňovacie návrhy, že sú neschopní alebo že sú hlúpi, alebo že nejaké zlé pozmeňovacie návrhy dávajú. Máš svoj názor, ja ti ho neberiem, alebo my ti ho neberieme, ale aj my máme svoj názor. Každý jeden poslanec má svoj názor a za tým si stojí. A že sa nezhoduje povedzme s tvojím názorom, tak to nie je na škodu, však to je o diskusii. Ja si myslím, že na hospodárskom výbore tie vzťahy sú naozaj veľmi korektné a diskutujeme naozaj pragmaticky, vecne, neurážame sa a skôr je to na takej priateľskej alebo kolegiálnej úrovni. Takže ja to beriem ako takú len našu výmenu medzi dvomi poslancami. Ďakujem veľmi pekne.
Laššáková, Jana, podpredsedníčka NR SR (2013-02-12):
Pán poslanec Hraško, nech sa páči.
Mikloško, Jozef, poslanec NR SR (2013-05-16):
Ďakujem, pán minister, za skutočne kvalifikovanú odpoveď a povedal by som aj otvorenú, úprimnú a aj odvážnu, keď ste takto postavili za stanovisko pani Ashtonovej a pána komisára Füleho. Nie je to bežné, ani v parlamente rozšírené, tento názor, ktorý ste vy teraz povedali. Viem, že sa diplomacia robí potichu, takéto veci sa dajú omnoho jednoduchšie v kľude v kabinetoch dojednať, ako tu vo verejnosti. Mne sa v tomto smere moc nedarilo, ja som to už tretíkrát sem dal a už moji kolegovia vykrikujú, keď sa s tým prihlásim, že mal by som začať s tým, že Kartágo musí byť zničené, nerád to tu takto pripomínam. Pán komisár Füle pripomenul aj to Ukrajine, že toto je jedným z plnení kritérií na podpis asociačnej dohody. Ukrajina by si mala toho byť vedomá a premiérov nesúdiť. Isto, že mnohí robia aj chyby, ale týmto spôsobom a ešte mu pridávať ďalšie, sa mi zdá, celkom férové. Nejde o žiadnu politiku, ale o ľudskoprávny problém. Onedlho navštívim s delegáciou spisovateľov Ukrajinu, a preto som chcel počuť vaše stanovisko predtým. Som priateľ Ukrajiny a vždy budem, takže v tomto smere nerobím to z nejakej zloby, ale z toho, aby sa ľudské práva dodržiavali aj tam. Ďakujem pekne. To je skôr komentár ako otázka, no.
Zmajkovičová, Renáta, podpredsedníčka NR SR (2014-07-04):
Pán poslanec Brocka.